**Sporočilo za medije**

***Zamrznitev subvencioniranega prevoza za dijake in študente je neodgovorno in nepravično ravnanje!***

*V Zvezi prijateljev mladine Ljubljana Moste - Polje smo zgroženi ob napovedi Ministrstva za infrastrukturo in prostor o zamrznitvi izplačevanja subvencij prevozov za dijake in študente, saj naj bi mu za to zmanjkalo denarja.*Napoved in ravnanje ministrstva ne razkrivata le neodgovorne priprave načrta za porabo proračunskih sredstev, zaradi katere je denarja sredi leta preprosto zmanjkalo, ampak tudi popolno pomanjkanje odgovornosti do šolajočih se otrok, še posebej tistih, ki živijo na socialnem robu ali že pod pragom revščine.

D*ržava se tudi tokrat kot že velikokrat prej ne zaveda dejanske revščine v Sloveniji, s katero se vsak dan ukvarjamo v ZPM Ljubljana Moste - Polje. Nadvse neresno in nedopustno je družinam in mladini med šolskim letom preprosto oznaniti, da je denarja za njihovo pot v šolo – zmanjkalo!****Subvencija prevoza številnim med njimi dejansko omogoča šolanje – brez subvencije pa ne morejo več obiskovati šole****. To so družine, v katerih otroci že zaradi izgube samo 10 evrov od danes do jutri nimajo več možnosti oditi v šolo. Družine pa zdaj čaka podražitev celo do 152 evrov!*

*Ob tem ukrepu bodo največjo škodo utrpeli šolajoči se mladostniki z dostikrat zapostavljenega podeželja, daleč od urbanih središč, ki imajo najdaljšo pot do šole in so tudi sicer prikrajšani pri možnostih za izobraževanje.*

Ob naraščajoči brezposelnosti in poglabljanju revščine denarja**za subvencioniranje prevoza dijakov in študentov v naši državi ne sme in ne more zmanjkati!**Nepremišljeno in neresno ravnanje odgovornih posega v ustavne pravice in pravice otrok, saj grobo posega v dejanske možnosti velikega dela slovenskih dijakov in študentov za šolanje in pridobitev izobrazbe. S tem  jim omejuje pravico do socialne države in do enakih možnosti, tudi pri izobrazbi. »Država ustvarja možnosti, da si državljani lahko pridobijo ustrezno izobrazbo,« določa Ustava RS.Jo sme ministrstvo kršiti s tako neodgovorno ugotovitvijo, da je denarja nenadoma zmanjkalo?

**Zato pozivamo najodgovornejše v vladi: ministra za infrastrukturo in prostor, ministra za finance, ministra za izobraževanje, znanost in šport, šolstvo, ministrico za delo, družino in socialne zadeve in predsednico vlade, da takoj jasno in glasno, z resno zavezo mladim povedo, da bodo subvencije izplačane natanko tako, kot to določa zakon. Naj dijaki in študentje vedo, da bodo tudi v prihodnje lahko hodili v šolo!**

*Hkrati pa* postavljamo javno vprašanje pristojnemu ministrstvu, s čim lahko utemelji, da mu je pri vseh nerazumnih izdatkih države zmanjkalo denarja prav za to pomembno subvencijo? Kaj je torej bolj pomembno kot izobrazba?

 Anita Ogulin, Milena Štular, Nina Zidar KlemenčičZPM Ljubljana Moste Polje, Botrstvo - brezplačna pravna pomoč